Det er alle byens unge fra 10. klasse og opefter det vil sige også studerende fra University College, der uddanner bla. sygeplejersker og lærere og pædagoger, som er inviteret til at deltage i alverdens aktiviteter rundt om i Hjørring midtby. På en spændende og kreativ måde, præsenteres de unge for byens mange kulturtilbud og fritidsaktiviteter. Desuden giver eventen de unge mulighed for at lære deres medstuderende og byen at kende på en sjov og spændende måde. Omdrejningspunktet for eventen er The Game. Et stort byløb hvor de unge kommer igennem forskellige poster "gates" rundt omkring i midtbyen. Hele konkurrencen bliver styret af en app på de unges mobiltelefoner Uddannelsesinstitutioner, kulturinstitutioner, foreninger, og forretningsdrivende fungerer alle sammen som aktører til eventen. Og weekenden for de unge skydes i gang med koncert fredag eftermiddag med Mads Langer og Vinnie WHO.

Referat:
Der er liv og glade dage lige nu i Hjørring centrum, hvor omkring 4000 unge studerende bydes velkommen til studiebyen.